Diari Oficial de la Generalitat Valenciana


Sumari del DOGV 8598, del 24-07-2019 (2019/7462)

RESOLUCIÓ de 12 de juliol de 2019, de la Conselleria d'Educació, Cultura i Esport, per la qual es concedeix l'autorització d'obertura i funcionament al centre privat de nova creació d'ensenyaments esportius denominat Técnicos Deportivos La Devesa, a Carlet.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8598

Data del DOGV
:   24-07-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/7462


Data del document
:   12-07-2019

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 12 de juliol de 2019, de la Conselleria d'Educació, Cultura i Esport, per la qual es concedeix l'autorització d'obertura i funcionament al centre privat de nova creació d'ensenyaments esportius denominat Técnicos Deportivos La Devesa, a Carlet. [2019/7462]  
Antecedents de fet  
Primer. L'expedient ha sigut iniciat a instàncies del representant de Martí Sorolla Cooperativa Valencia, titular del centre, mitjançant escrit pel qual sol·licita autorització per a l'obertura i funcionament d'un centre d'ensenyaments esportius amb denominació específica Técnicos Deportivos La Devesa, a Carlet.  
  
Segon. El centre compartirà instal·lacions amb el centre privat d'Educació Infantil, Primària i Secundària La Devesa (codi de centre 970954349), de Carlet, tots dos pertanyents a la mateixa titularitat. Es concedeix autorització d'ocupació dels camps municipals de futbol 11 i 7 de les instal·lacions esportives del poliesportiu municipal de Carlet, després d'acord de la Junta de govern de l'Ajuntament de Carlet, en sessió celebrada el dia 6 de maig de 2019.  
  
Tercer La Direcció General de Centres i Personal Docent va emetre informe favorable, en data 8 de setembre de 2017, respecte a la proposta d'instal·lacions i ús educatiu dels espais reflectits en la documentació tècnica presentada.  
  
Quart. La direcció territorial d'aquesta conselleria a València emet proposta favorable que inclou informe de la unitat tècnica de construccions, respecte a les instal·lacions, i informe de la inspecció educativa respecte a les titulacions i a la compatibilitat d'horari lectiu del centre nou amb el centre privat d'educació infantil, primària i secundària La Devesa, de Carlet.  
  
Fonaments de dret  
1r. Vista la proposta del director general de Centres i Personal Docent, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, l'òrgan competent per a dictar la present resolució és el secretari autonòmic d'Educació i Formació Professional.  
2n. Vist que es compleixen els requisits exigits en el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitàries, modificat pel Reial decret 131/2010, de 12 de febrer, i en el Reial decret 320/2000, de 3 de març, que estableixen els títols de Tècnic Esportiu i Tècnic Esportiu superior en les especialitats de Futbol i Futbol Sala, aproven els corresponents ensenyaments mínims i regulen els proves i els requisits d'accés a aquests ensenyaments.  
  
De conformitat amb l'anteriorment exposat, resolc:  
  
Primer  
Autoritzar l'obertura i funcionament del centre docent privat de nova creació que a continuació s'indica, ateses les característiques, ensenyaments i capacitat màxima que s'assenyalen:  
  
Codi: 39596694.  
Denominació genèrica del centre: Centre docent privat d'ensenyaments esportius.  
Denominació específica del centre: Técnicos Deportivos La Devesa.  
Titular: Martí Sorolla Cooperativa Valenciana.  
Domicili: camí dels Depòsits, s/n.  
Localitat: Carlet 46431.  
Província: València.  
  
  
Ensenyaments que s'autoritzen i capacitat:  
- Ensenyaments esportius de grau mitjà:  
1 cicle inicial i 1 cicle final de futbol, amb 35 llocs escolars cada cicle.  
- Ensenyaments esportius de grau superior:  
1 cicle de grau superior de futbol, amb 35 llocs escolars.  
  
Segon  
La present resolució tindrà efectes acadèmics a partir del curs 2019-2020.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 12 de juliol de 2019.- El conseller d'Educació, Cultura i Esport, p. d. (R 26.10.2016), el secretari autonòmic d'Educació i Formació Professional: Miguel Soler Gracia.